钦定古今图书集成/理学汇编/经籍典/第106卷 > 北魏关氏易传〈天水赵蕤注〉 > 《统言易义》第二
## 钦定古今图书集成/理学汇编/经籍典/第106卷 > 北魏关氏易传〈天水赵蕤注〉 > 《统言易义》第二

“乾坤”，《易》之门也。

乾坤毁则无以见《易》，故言“《易》必先述乾坤” 也。

《易》变动乎乾坤之中也。

惟变动则名易

天动也，阳也，刚也。配地则变。

有地则变天，故曰“变。”

“地”，“静也”，“阴也，柔也”，“顺天而行。”

行亦变也

“行而变，变而通”，此所谓《易》。

解易名

孔子曰：“动静有常，刚柔断矣。方以类聚，物以群分，吉
凶生矣。”言《易》始于动静，终于吉凶。

反复明上文

圣人所以前知而行其道也，道不虚行，存乎其人。

“道” ，谓理天下之道。

是故天道曰“阴阳”，地道曰“刚柔”，人道曰“仁义。”行之则
三。

三才

“变而通之”则“一。”

一贯也

子曰：“百虑而一致。”此言三才五常参同而用也。用之
于既往之谓变，用之于未来之谓占。

《关氏易占》：“极变而已。”

观其变，极其数，知其来，受命如响，乾坤之神。

极数穷神，乃可言《易》。

夫《易》，极乎神而己矣。

未通神则未知易

子曰：“《蓍》之德圆而神，卦之德方以知，神以知来，知以
藏往。”

关引《系辞，展转解释》。

然则“知之可及也，藏之不可及也。”

言知之非难，藏之难也。藏，谓至赜深蕴退密者也。

“非至圣非神”，孰能与于此。

“惟圣神” 能藏其用也。

《蓍》以数推，卦以象告。

《蓍》数于圆，卦定于方。

《数》主乎动，

圆而推之

《象》主乎静，

事定则吉

动言乎远，故“可以知来。”

远知未来

静言乎迩，故“可以藏往。”

近晦无迹

“交际” ，谓变处也。变吉变凶，《易》所以先知也。

变化所以会合也。

总群变以会乎一、则圣人乘之御大器，是谓天人合应也，惟乾坤当之。

数会乎上，象合乎下。

数则天命象则人事

“天人相与”，其深微哉。

董仲舒曰：“天人相与之际，甚可畏也。” 《关氏》极言深微，亦可畏也，慎之意也。